da nb de en de da da cs da da de da nb fr da de da de da da cs da da de da nb fr da de da de de da da da da da da da da da da da da en da da fr da de da nb da da da nb sv nn da da da nb de da da da en da nb da da da da da ca en da nb ca
Mette Bryde Lind, Direktør, Gigtforeningen
Gigthospitalet er flyttet fra Gråsten til nye faciliteter i Sønderborg. RUBOW arkitekter vandt konkurrencen med et forslag, som transformerer den eksisterende sygehusbygning til et moderne kursted. Her ankommer man til et professionelt behandlingsmiljø med fokus på det enkelte menneske. Udsigten til Alssund fjorden og byen samt forbindelsen til landskabet er gjort til omdrejningspunkt for alle nye tiltag. Det gælder om at udnytte potentialer og gøre en forskel.
Vi trækker naturen tæt på
Gigthospitalet omgives af grønne rum. Nære udearealer, der ligger i direkte forbindelse med Gigthospitalet, er planlagt så der opnås mulighed for at komme ud, bevæge sig og få gode sanseoplevelser. Blandt virkemidlerne er lys, farver, kunst, musik og grønne omgivelser.
Udenfor forbinder havegangen den ny forplads ved hovedindgangen, den indre gårdhave og skrænten – til et samlet naturforløb, som skal motivere til selvtræning og frisk luft.
Forpladsens ankomstrum er blevet markeret med et nyt gulv, der brydes af et plantebed – en grøn ø af græsser og enkelte sydbøg. Tilsammen skaber de  rumlighed og årstidsvariation.
Hovedindgangen er placeret synlig med fremskudt placering af en ny reception med god oversigt over forpladsen. Eksisterende terrasseringer er udnyttet til at integrere terapibassinet inkl. ’terapigang’ på en smuk og naturlig måde. Terapifaciliteter er placeret med stor rummelighed i indgangsbygningen, og der er tilføjet nye store ovenlysskår og større udnyttelse af udsigten til både forpladsen og sundet.
Gårdhaven er inddraget som pauserum for patienterne. Den eksisterende gårdhave foreslår vi desuden revitaliseret med et sanseforløb af vejende græsser, lyd af vand og blomsterdufte, der væver sig ind i den sydlige del af gårdrummet.
5900 m2 brutto heraf 4250 m2 landskab og 420 m2 nybyggeri
Rådgiverteam RUBOW arkitekter A/S og LINK arkitektur
Hundsbæk og Henriksen rådgivende ingeniører
Teknologisk Institut, bassin teknologi og Gade & Mortensen Akustik, Kunstner David Stjernholm
1. præmie i indbudt konkurrence